Si çdo sport tjetër edhe hendbolli është ballafaquar me telashe dhe kërcënime të mëdha nga regjimit serb në vitet e 90-ta.
Shaqir Kërtoku i takon Gjeneratës së Republikës dhe ka qenë prej hendbollistëve më të talentuar (1995-1998), duke dhënë kontribut të madh.
Ai ka qenë lojtar i klubit Kosova nga Vushtrria.
Kërtokut i kujtohen disa situata të pakëndshme dhe kërcënime nga milicia serbe.
"Nuk ka qenë lehtë në atëkohë mu marrë me sport. Më kujtohet që edhe vendin e stërvitjeve e patëm ndërruar.
Ka ndodhë një rast i cili më kujtohet kur në Samadrexhë gjatë ndeshjes kanë ardhur policia dhe e kanë ndërpre ndeshjen, e disa nga anëtarë të kryesisë i morën në bisedë informative në stacionin policor", tregon Kërtoku për gazetën kombëtare "Bota sot".
Kërtoku edhe në vitet e pasluftës ka qenë ndër hendbollistët më të mirë në Kosovë dhe ndihet krenar që ishte pjesë e gjeneratës së sakrificës, duke iu kundërvu pushtuesit serb.